पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर में कोरोना महामारी के बीच कलेक्टर मनीष सिंह और जिला स्वास्थ्य अधिकारी डॉक्टर पूर्णिमा गाडरिया के बीच विवाद थम नहीं रहा है। डॉ. के इस्तीफे पर नया मोड़ आ गया है। कलेक्टर ने गुरुवार शाम को कहा कि मुझे कोई उनका इस्तीफा नहीं मिला है। यह हमारा इंटरनल मैटर है, जबकि एक दिन पहले कहा था कि इस्तीफा स्वीकार करने के लिए कमिश्नर साहब से अनुशंसा कर दी है।
वहीं, कलेक्टर पर अभद्रता का आरोप लगाकर इस्तीफा देने वाली डॉ. पूर्णिमा दूसरे दिन भी मनीष सिंह पर हमलावर रहीं। उन्होंने कहा, कलेक्टर समझते हैं कि उन्हें ही काम आता है। हमने भी मेहनत करके पढ़ाई की है, तभी तो नौकरी लगी है। प्रशासन मौतों का आंकड़ा भी छुपा रहा है। सिर्फ 2-2 घंटे मीटिंग करके समय बर्बाद किया जा रहा है।
इधर गुुरुवार को कलेक्टर मनीष सिंह ने यू टर्न ले लिया। उन्होंने कहा, मुझे कोई उनका इस्तीफा नहीं मिला है। यह हमारा इंटरनल मैटर है। यदि कोई भी अधिकारी काम नहीं करता है तो उसे डांटने का हक है। उन्होंने इसे निजी तौर पर ले लिया, यह गलत है। लेकिन खुडैल में दवाइयों को लेकर कुछ कंप्लेंट मिली थी, जिसको लेकर उनसे चर्चा हुई थी। कोरोना के समय सभी लोग आम जनता के लिए कार्य कर रहे हैं और किसी भी बात को निजी तौर पर लेना गलत है।
परिवार उजड़ रहे हैं, यहां मीटिंग करके समयय खराब हो रहा है: डॉ. पूर्णिमाकलेक्टर ऑफिस बंद है और लोग परेशान हो रहे हैं। लोगों के परिवार उजड़ गए और आप सिर्फ दो-दो घंटे मीटिंग में समय खराब कर रहे है। राधा स्वामी आश्रम पर ही फोकस किया जा रहा है, जबकि ऑक्सीजन प्लांट लगाया जा सकता था। मौत का आंकड़ा प्रशासन छुपा रहा है। मौतें छुपाने का आरोप लगाते हुए यह बातें इंदौर की स्वास्थ्य अधिकारी डॉ. पूर्णिमा गाडरिया ने कही। कलेक्टर मनीष सिंह के रवैये से आहत होकर उन्होंने एक दिन पहले ही इस्तीफा दिया है।
कलेक्टर के खिलाफ स्वास्थ्यकर्मियों ने खोला मोर्चा:कमिश्नर को दिया ज्ञापन, कहा- मनीष सिंह को नहीं हटाया तो 4000 कर्मचारी देंगे सामूहिक इस्तीफा
उन्होंने कहा कि कलेक्टर मनीष सिंह लगातार रोजाना काम के लिए दबाव बना रहे थे। राधा स्वामी सत्संग आश्रम में अस्थाई नर्सों की नियुक्ति के लिए रोजाना दबाव बना रहे हैं। जिला प्रशासन के अधिकारी कमरों में बैठकर केवल स्वास्थ्य विभाग के अधिकारियों को ऑर्डर दे रहे हैं। जिला प्रशासन का काम है कि वह ऑक्सीजन की व्यवस्था करे, लगातार हो रही मौतों पर नियंत्रण करे, लेकिन कलेक्टर हमेशा स्वास्थ्य विभाग को जिम्मेदार ठहराते हैं।
स्वास्थ्य विभाग में स्टाफ कम, कोई ध्यान ही नहीं दे रहा
गाडरिया ने कहा कि अपनी असफलता के लिए स्वास्थ्य विभाग को टारगेट बना रहे। बातों ही बातों में स्वास्थ्य अधिकारी ने यह भी कह दिया कि जिला प्रशासन मौत के आंकड़े छुपा रहा। डॉक्टर गाडरिया ने इस बात को भी कबूला है कि स्वास्थ्य विभाग के पास स्टाफ की कमी है और लंबे समय से विभाग उस से जूझ रहा है, लेकिन उसके बाद भी ध्यान नहीं दिया है।
जनता कर्फ्यू पर जनता की भीड़:सप्ताह में दो दिन किराना दुकान खुलने के निर्णय के बाद मॉल सहित दुकानों में सुबह से लगी कतार, लोग बोले-आज नहीं लिया तो 4 दिन करना होगा इंतजार
फोन बंद कर घरों में बैठे हैं प्रशासन के अधिकारी
स्वास्थ्य अधिकारी ने कहा कि पूरा विभाग यदि मेरे साथ खड़ा हो गया, तो आप क्या कर लेंगे। कलेक्टर ऑफिस लंबे समय से बंद है। लोग परेशान हो रहे हैं। इंजेक्शन की सप्लाई नहीं हो रही है। यह लापरवाही नहीं तो फिर क्या है। शहर में अस्पतालों के अंदर कई तरह की विकट स्थिति भी है। कई पीड़ित स्वास्थ्य विभाग के अधिकारियों को फोन लगाकर परेशानी बताते हैं, लेकिन प्रशासन के अधिकारी अपने फोन बंद कर कर घरों में बैठे रहते हैं।
कलेक्टर चाहते हैं कि स्वास्थ्य विभाग उनके हाथों की कठपुतली बन कर रहे और उनके इशारों पर नाचे लेकिन जो नौकरी हमें लगी है, हमने भी इसके लिए मेहनत से पढ़ाई की है। कलेक्टर सिर्फ यह समझते हैं कि उन्हें ही काम आता है।
अफसरों के दबाव में दो डॉक्टरों का इस्तीफा:इंदौर की स्वास्थ्य अधिकारी डॉ. गाडरिया बोलीं - कलेक्टर का व्यवहार सही नहीं; मानपुर के मेडिकल ऑफिसर ने लिखा- एसडीएम के व्यवहार से व्यथित हूं
राधा स्वामी पर ही लुटा रहे रुपए
स्वास्थ्य अधिकारी ने एक और खुलासा करते यह भी कहा कि जहां लोग मर रहे हैं वहां पर अपना फोकस करना चाहिए। करोड़ों रुपए खर्चा करके राधा स्वामी सत्संग को बनाया है। 4.50 करोड़ की फाइल अभी भी राधा स्वामी सत्संग की पास होना बाकी है। मीडिया को अंदर जाने की अनुमति क्यों नहीं है लेकिन जिला प्रशासन के अधिकारी केवल राधा स्वामी सत्संग पर फोकस कर रहे हैं। गाडरिया ने यह भी कहा कि अनुदान ही मांगना है तो आप अस्पताल और ऑक्सीजन प्लांट के लिए अनुदान मांग सकते हो, लेकिन केवल राधा स्वामी सत्संग पर ही पूरा जिला प्रशासन अपना रुपए लुटा रहा है।
गांव में कोरोना की बारात!:संक्रमित युवक ने पंगत में परोसा खाना और बारात में भी खूब नाचा; तबीयत बिगड़ने पर ग्रामीणों ने टेस्ट कराए तो 60 में से 40 निकले पॉजिटिव, गांव सील
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn